L 144/320
HR
Službeni list Europske unije
23.5.2022.
(a) pri provedbi prve i druge studije OEF-RO-a tehničko tajništvo procjenjuje relevantnost bioraznolikosti za sektor/podsektore unutar područja primjene OEFSR-a.
Ta se procjena može temeljiti na stručnoj prosudbi ili LCA-u ili se može do nje doći na drugi način koji je već uspostavljen u sektoru.
Procjena mora biti jasno objašnjena u posebnom odjeljku prvog i drugog izvješća o OEF-RO-u.
(b) U OEFSR-u se na temelju navedenog mora jasno objasniti smatra li se bioraznolikost relevantnom.
Ako tehničko tajništvo odredi da postoje znatni učinci na bioraznolikost, ono objašnjava na koji način korisnik OEFSR-a mora procijeniti učinke na bioraznolikost i izvijestiti o njima u okviru dodatnih ekoloških informacija.
Iako tehničko tajništvo može odrediti način na koji se bioraznolikost procjenjuje i kako se o njoj izvješćuje u OEFSR-u (prema potrebi), mogu se razmotriti sljedeći prijedlozi: 1. izražavanje (izbjegnutog) učinka na bioraznolikost kao postotak materijala koji dolazi iz ekosustava kojima se upravlja tako da se održavaju ili poboljšavaju uvjeti za bioraznolikost.
To se dokazuje redovitim nadzorom i izvješćivanjem o razinama bioraznolikosti i njezinu povećanju ili gubitku (npr. manje od 15 % gubitka raznolikosti vrsta zbog njihova uznemiravanja, iako tehničko tajništvo može utvrditi vlastitu razinu ako je to opravdano).
Ta procjena trebala bi se odnositi na materijale koji završe u konačnim proizvodima i one koji su upotrijebljeni u proizvodnom procesu.
Na primjer, ugljen koji se upotrebljava u procesima proizvodnje čelika ili soja koja se upotrebljava za hranjenje krava za mužnju itd.; 2. dodatno izvješćivanje o postotku materijala za koje se ne može utvrditi nadzorni lanac ili informacije o sljedivosti; 3.
uporaba posrednog certifikacijskog sustava.
Tehničko tajništvo određuje koji certifikacijski programi pružaju dovoljno dokaza za osiguravanje održavanja bioraznolikosti i opisuje korištene kriterije (9).
A.3.2.7.2.
D o d a t n e t e h n i č k e i n f o r m a c i j e U OEFSR-u se navode dodatne tehničke informacije o kojima se mora, treba ili može izvješćivati.
Ako je proizvod koji pripada obuhvaćenom portfelju proizvoda poluproizvod, u OEFSR-u se zahtijevaju sljedeće dodatne tehničke informacije: 1. u studiji OEF-a izvješćuje se o udjelu biogenog ugljika na vratima tvornice (fizički udio).
Ako se dobiva iz zavičajne šume, u OEFSR-u se zahtijeva da se odgovarajuće emisije ugljika modeliraju pomoću elementarnog toka „(prenamjena zemljišta)”; 2. izvješćuje se o recikliranom udjelu (R1); 3.
rezultati s vrijednostima A formule kružnog otiska specifičnima za primjenu, prema potrebi.
A.3.2.8.
P r e t p o s t av ke i o g r a n i č e n j a U OEFSR-u se navodi popis ograničenja kojima podliježe studija OEF-a, čak i ako se provodi u skladu s OEFSR-om.
Tehničko tajništvo određuje pod kojim uvjetima OEFSR omogućuje usporedbe organizacija iz istog sektora i/ili podsektora (npr. normalizacijom profila OEF-a u odnosu na godišnji promet organizacije).
U OEFSR-u se navode skupovi podataka usklađeni s ILCD-EL-om koji se upotrebljavaju pri modeliranju reprezentativnih organizacija i podataka koji nedostaju.
(9) Koristan pregled normi može se pronaći na http://www.standardsmap.org/